[ca] La utilització de les TIC com a recurs per al tractament de les manifestacions patrimonials a l'aula representa un avanç en l'aprofitament de la potencialitat del patrimoni com a recurs educatiu i, sens dubte, pel que fa a una major accessibilitat. En aquesta línia, el treball que es presenta aquí se centra en la utilització de les TIC per treballar el patrimoni immaterial a l'aula a partir d'una innovació didàctica en el marc de la formació inicial del professorat, en la qual van participar un total de 54 estudiants de l'assignatura de Didàctica de les Ciències Socials: història del grau de mestre/a en Educació Primària de la Universitat d'Alacant. Aquesta innovació consistia en l'elaboració d'un museu virtual centrat en diverses manifestacions del patrimoni cultural immaterial per tal de contribuir, des de l'àmbit educatiu, a la seua difusió i promoció, tal com recull la Llei 10/2015 per a la salvaguarda del patrimoni cultural immaterial ("Ley 10/2015, de 26 de mayo, para la salvaguardia del Patrimonio Cultural Inmaterial", 2015). Així, doncs, a partir de la creació d'aquest museu virtual d'aula i de les propostes realitzades per l'alumnat per treballar aquest tipus de continguts patrimonials, s'analitza l'ús de les TIC com a eina per a l'elaboració de recursos i propostes didàctiques centrades en el tractament de manifestacions del patrimoni cultural immaterial en l'etapa d'educació primària. D'aquesta manera el treball entronca, alhora, amb la formació del futur professorat pel que fa a les competències digitals docents, que posa de manifest, a la llum dels resultats, una divergència entre l'ús dels recursos digitals i la seua aplicabilitat a l'hora de treballar amb ells a l'aula, ja que les persones participants mostren un alt grau de competències digitals a l'hora d'elaborar les seues pròpies creacions, cosa que es contraposa a l'escassa presència de tecnologies educatives en el disseny de propostes didàctiques concretes.

[en] The use of ICT as a resource for the treatment of heritage manifestations in the classroom represents an advance in terms of taking advantage of the potential of heritage as an educational resource and, without doubt, in terms of greater accessibility to it. In this line, the work presented here focuses on the use of ICT to work on intangible heritage in the classroom from a didactic innovation within the framework of the initial training of teachers, in which a total of 54 students from the subject of Didactics of Social Sciences: History in the Degree in Primary Education of the University of Alicante. This innovation consisted in developing a virtual museum focused on various manifestations of intangible cultural heritage, thus contributing, from the field of education, to its dissemination and promotion, as stated in Law 10/2015 for the safeguarding of Intangible Cultural Heritage ("Ley 10/2015, de 26 de mayo, para la salvaguardia del Patrimonio Cultural Inmaterial", 2015). Therefore, from the creation of this virtual museum in the classroom, and from the proposals made by the students to work on this type of heritage content, the use of ICT as a tool for the development of resources and didactic proposals focused on the treatment of manifestations of Intangible Cultural Heritage in the primary education stage. In this way, the work is connected, in turn, to the training of future teachers in regard to digital teaching skills. In light of the results, it reveals a divergence between the manipulative use of digital resources and their applicability when working with them in the classroom, since the participants show advanced digital skills when developing their own creations, which contrasts with the scarce presence of educational technologies in the design of specific didactic proposals.